สมาชิกกบข.รับส่วนลด10%งานเที่ยวเมืองไทยฯ
สมาชิก กบข.รับส่วนลดสูงสุด10% &#8220;งานเที่ยวเมืองไทย สบายกระเป๋า&#8221;
22 ก.ย. 2553

สมาชิก กบข.รับส่วนลดสูงสุด10% “งานเที่ยวเมืองไทย สบายกระเป๋า”
นางสาวโสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ(กบข.) เปิดเผยว่า ในวันที่ 23-26 กันยายนนี้ สมาชิกกบข.จะได้รับส่วนลดสูงสุด 10% ในงาน “เที่ยวเมืองไทย สบายกระเป๋า”ครั้งที่ 2 ที่จัดขึ้น ณ  ศูนย์การประชุมแห่งชาติสิริกิติ์ โดยให้สังเกตุสติ๊กเกอร์ยินดีต้องรับบัตรสมาชิก กบข. หรือหากต้องการรายละเอียดเพิ่มเติมสามารถสอบถามได้ที่บูธ กบข. หรือ CC126 โซน C2
งนี้กบข.มีความมุ่งมั่นที่จะตอบสนองความต้องการของสมาชิกที่มีอยู่1.16  ล้านคนทั่วประเทศซึ่งแบ่งนโยบาย 3 ส่วน คือ การลดค่าใช้จ่าย การเพิ่มรายได้และการสร้างความสุข ปัจจุบันกบข.มีสวัสดิการสำหรับสมาชิกทั้งสินเชื่อบ้านสินเชื่อเพื่อการศึกษา หรือสิทธิประโยชน์ทางการแพทย์ สามารถดูรายละเอียดสวัสดิการของกบข.ได้ที่ www.gpf.or.th หรือสอบถามได้ที่ฝ่ายบริการข้อมูลสมาชิกกบข. โทร.1179 
สำหรับงาน “เที่ยวเมืองไทย สบายกระเป๋า”จัดขึ้นโดยสมาคมธุรกิจท่องเที่ยวภายในประเทศ(สทน.)ซึ่งได้รับการสนับสนุนจากการท่องเที่ยวแห่งประเทศไทย(ททท.)และหน่วยงานเอกชนได้จัดงาน โดยมีบูธที่เข้าร่วมงานกว่า 300 บูธงานนี้จัดขึ้นเพื่อส่งเสริมการขายและกระตุ้นให้เกิดการเดินทางท่องเที่ยวภายในประเทศเพื่อเพิ่มช่องทางการตลาดแก่ผู้ประกอบการธุรกิจท่องเที่ยวที่ประสบปัญหาวิกฤตเศรษฐกิจโลกและปัญหาการเมืองที่ผ่านมา